Imam dvije cure / Ubio te grom
"Imam dvije cure / Ubio te grom" četvrta je singl ploča nekadašnjeg sarajevskog pop rok pjevača Selvera Brdarića. Objavila ga je izdavačka kuća Diskoton u novembru 1979. Muziku, tekst i aranžmane za obje pjesme napisao je Nikola Borota. Pjevanje Brdarića pratio je Studijski orkestar Nikole Borote. Pjesme su komponirane u stilu šlagera i pop-muzike pogodnim za nastupe na festivalima ove vrste muzike kao i radio i televizijskom emitovanju. Ovo je četvrti solistički projekt Selvera Brdarića, koji je u to vrijeme nastupao s pop rok grupom COD. Fotografiju i dizajn za omot uradio je Mirza Pepić.